stanford-oval/wikipedia huggingface dataset:
Brantevikin ankerias

Brantevikin ankerias (ruots. Branteviksålen) oli väitetysti 155-vuotiaana kuollut ruotsalainen ankerias, jota pidetään maailman kaikkien aikojen vanhimpana ankeriaana. Se oli niin sanottu ”kaivoankerias”, joita Skånen maaseudulla oli tapana pitää kaivoissa. Niiden tehtävänä oli pitää vesi puhtaana syömällä kaivoon joutuneet hyönteiset, madot ja hiiret.
Tarinan mukaan kahdeksanvuotias Samuel Nilsson laittoi ankeriaan kaivoon skoonelaisessa Simrishamnin kunnassa sijaitsevassa Brantevikin kylässä vuonna 1859. Sata vuotta myöhemmin ankeriasta esiteltiin ruotsalaisessa lehdistössä syntymäpäivänsä kunniaksi ”eläintieteellisenä ihmeenä”. Se on myös esiintynyt kirjoissa ja televisiossa, ankerias on ollut muun muassa Mitt i naturen -ohjelmassa huhtikuussa 2008.
Brantevikin ankerias löydettiin kuolleena 5. elokuuta 2014, kun talon nykyisen omistajan oli tarkoitus esitellä sitä vierailleen. Ankerias pakastettiin ja toimitettiin tutkittavaksi Ruotsin maatalousyliopistolle Tukholmaan, jossa on tarkoitus muun muassa selvittää sen tarkka ikä. Talon pihassa olevaan toiseen kaivoon jäi vielä toinen ankerias, jonka väitetään olevan 110-vuotias. Normaalisti ankeriaat elävät noin 15–20-vuotiaiksi, mutta ruotsalaisen tutkijan mukaan on mahdollista, että ankerias voi saavuttaa jopa yli 150 vuoden iän.
Bobby Goldsboro

Goldsboro vuonna 1967.
Bobby Goldsboro (s. 18. tammikuuta 1941 Marianna, Florida) on yhdysvaltalainen pop- ja countrylaulaja ja -lauluntekijä. Hänen tunnetuin laulunsa on kuolleesta nuoresta morsiamesta kertova ”Honey”, joka pysyi Yhdysvaltojen singlelistan ykkösenä viisi viikkoa keväällä 1968 ja myi yli miljoona kappaletta. Markku Suominen ja Fredi levyttivät tämän Bobby Russellin kirjoittaman kappaleen suomeksi nimellä ”Hän”. Suomalaiset sanat lauluun teki Jyrki Lindström.
Bobby Goldsboro keskeytti opintonsa Auburnin yliopistossa Alabamassa ja aloitti muusikon uransa Roy Orbisonin yhtyeen kitaristina 1960-luvun alussa. Vuonna 1964 hän ryhtyi soolouralle ja sai muutamia pikkuhittejä lauluista ”See the Funny Little Clown”, ”Little Things” ja ”Voodoo Woman”, ennen kuin suurmenestys tuli 1968 laululla ”Honey”.
Vuosina 1973–1975 Goldsborolla oli oma valtakunnallisesti syndikoitu televisio-ohjelma The Bobby Goldsboro Show, minkä jälkeen hän perusti Nashvilleen House of Gold Music -musiikki­kustantamon. Muusikon uran ohella Bobby Goldsboro on tehnyt lasten televisio-ohjelmia, kuten sarjan The Swamp Critters of Lost Lagoon (1995).
Levyalbumeja

1964: The Bobby Goldsboro Album
1964: I Can’t Stop Loving You
1965: Little Things
1965: Broomstick Cowboy
1966: It’s Too Late
1966: Blue Autumn
1967: Solid Goldsboro
1967: The Romantic, Wacky, Soulful, Rockin’, Country, Bobby Goldsboro
1967: Our Way of Life (Del Reevesin kanssa)
1968: Honey
1968: Word Pictures
1969: Today
1970: Muddy Mississippi Line
1970: Bobby Goldsboro's Greatest Hits
1971: We Gotta Start Lovin'
1971: Come Back Home
1972: California Wine
1973: Brand New Kind of Love
1973: Summer (The First Time)
1974: 10th Anniversary Album
1974: Hello Summertime
1975: Through the Eyes of a Man
1976: A Butterfly for Bucky
1977: Goldsboro
1981: Bobby Goldsboro
1982: The Round-Up Saloon
Aiheesta muualla

Bobby Goldsboro Internet Movie Databasessa. (englanniksi)
Borneonharjakotka

| Borneonharjakotka> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Käärmekotkat Circaetinae
Suku::  Harjakotkat Spilornis
Laji::  kinabaluensis
Kaksiosainen nimi
 Spilornis kinabaluensis  Sclater, 1919 
Katso myös
   Borneonharjakotka Wikispeciesissä  
Infobox OKNimi-testi OKIUCN-testi OK: 
Borneonharjakotka (Spilornis kinabaluensis) on harjakotkien sukuun kuuluva kaakkoisaasialainen haukkalaji. Sitä tavataan Indonesiassa, Bruneissa ja Malesiassa.
Borneonharjakotkan populaation kooksi arvioidaan alle 15 000 yksilöä, ja kanta on pienenemässä. Siksi se on luokiteltu vaarantuneeksi. Sen uhkana on elinalueiden supistuminen metsänhakkuiden vuoksi.
Laji elää vuoristoisilla alueilla ikivihreissä metsissä 750–2 900 metrin korkeudessa. Joillakin alueilla sitä esiintyy samoilla seuduilla kuin harjakotkaa, ja silloin niiden elinpiirejä erottaa muutama sata metriä korkeudessa merenpinnasta.
Ulkonäkö

Borneonharjakotkan pituus on 51–56 senttiä. Se on metsissä elävä pieni ja tumma haukka. Sen höyhenys on tummanruskea, ja alapuolella, siivissä ja niskassa on vaaleampia täpliä. Niskapuolella on suuri umbranruskea alue. Kurkku on musta. Pyrstö on melko pitkä, musta, ja siinä on leveä valkoinen raita. Siivet ovat pitkät, kärjissä on mustaa, lentosulkien tyvessä valkoista.
Branquinho da Fonseca

| Branquinho da Fonseca> Henkilötiedot |
| --- | --- |
Syntynyt: 1905 Mortágua
Kuollut: 1974 (68–69 vuotta) Cascais
Kansalaisuus:  Portugali
Ammatti:  kirjailija, toimittaja
Kirjailija
Salanimi: António Madeira 
Äidinkieli: portugali
Tuotannon kieli: portugali
Pääteokset:  O Barão
Aiheesta muualla
Löydä lisää kirjailijoitaKirjallisuuden teemasivulta
António José Branquinho da Fonseca (1905 Mortágua, Portugali – 1974 Cascais, Portugali) oli portugalilainen kirjailija ja taide- ja kritiikkilehden Presençan päätoimittaja 1927–1930. Teoksissaan hän liikkuu toden ja mielikuvituksen rajamailla. Hänen pääteoksensa, novelli O Barão, ilmestyi 1943. Novellien lisäksi hän on kirjoittanut romaaneja.
Bernhard Wicki

Bernhard Wicki (28. lokakuuta 1919 Sankt Pölten, Itävalta – 5. tammikuuta 2000 München, Saksa) oli itävaltalainen elokuvaohjaaja, näyttelijä ja käsikirjoittaja. Ohjaajana hänet tunnetaan kansainvälisesti varsinkin sodanvastaisesta elokuvasta Silta (1959), jonka hän myös käsikirjoitti yhdessä Michael Mansfeldin ja Karl-Wilhelm Vivierin kanssa Manfred Gregorin romaanin pohjalta.
Helsingin Sanomien Mikael Fränti kirjoitti vuonna 1997, että onnistuneen Sillan jälkeen Wicki ei enää onnistunut ohjaustöissään yhtä hyvin ja ura alkoi hiipua. Wickin elokuvarooleista Fränti nosti esiin kustantaja Tommason sivuosan Michelangelo Antonionin elokuvassa Yö (1961).
Wicki voitti vuonna 1961 Hopeisen karhun Berliinin elokuvajuhlilla ohjauksestaan Lentävä yökerho. Berliinissä hän oli kahdesti ehdolla myös Kultaisen karhun saajaksi. Cannesissa hänet asetettiin Palme d’or -ehdokkaaksi vuosina 1964 ja 1989. Hän oli tuomariston jäsenenä vuoden 1986 Venetsian elokuvajuhlilla.
Wicki kuoli 80-vuotiaana ennätettyään juuri 2000-luvulle. Hänen kuolemansa jälkeen perustettu Bernhard Wicki -palkinto jaetaan nykyisin vuosittain Münchenissä.
Filmografiaa > Ohjaajana

Silta (Die Brücke, 1959)
Lentävä yökerho (Das Wunder des Malachias, 1961)
Atlantin valli murtuu (The Longest Day, 1962, useita ohjaajia)
Vierailu (Der Besuch, 1964)
Morituri (Morituri, 1965)
Die Eroberung der Zitadelle (1976)
Sansibar oder Der letzte Grund (1987)
Filmografiaa > Näyttelijänä

Viimeinen silta (Die Letzte Brücke, 1954)
Rummelplatz der Liebe (1954)
Köyhän ei kannata elää (Weil du arm bist, mußt du früher sterben, 1956)
Königin Luise (1956)
Sveitsiläinen kihlaus (Die Zürcher Verlobung, 1957)
Veri huutaa taivaisiin (Unruhige Nacht, 1958)
Pako muukalaislegioonasta (Madeleine und der Legionär, 1958)
Yö (La Notte, 1961)
Hiuskarvan varassa (Ace Up My Sleeve, 1975)
Rakkautta Saksassa (Eine Liebe in Deutschland, 1983)
Paris, Texas (1984)
Tappava auto (Killing Cars, 1985)
Aiheesta muualla

Bernhard Wicki Internet Movie Databasessa. (englanniksi)
Bernhard Wicki Elonetissä.
Borna Ćorić

| Borna Ćorić |
| --- | --- |

Henkilötiedot
Syntynyt: 14. marraskuuta 1996 (ikä 27)
Kansalaisuus:   Kroatia
Tennispelaaja
Pituus:  185 cm
Paino:  79 kg
Kätisyys:  oikea
Palkintorahat:  11 919 623 USD
Kaksinpeli
Paras sijoitus:  12. (5.11.2018)
Turnausvoittoja:  2
Voitot/tappiot:  214–178
Grand Slam -turnauksissa
Australian avoimet:  4. kierros (2019)
Ranskan avoimet:  3. kierros (2015, 2016, 2018)
Wimbledon:  2. kierros (2015)
Yhdysvaltain avoimet:  4. kierros (2018)
Nelinpeli
Paras sijoitus:  413  (7. marraskuuta 2016)
Voitot/tappiot:  4–16
Aiheesta muualla
ITF
ATP
Borna Ćorić (s. 14. marraskuuta 1996 Zagreb) on kroatialainen tennispelaaja. Hän aloitti tenniksen pelaamisen viisivuotiaana. Ćorić on sijoittunut kaksinpelissä parhaimmillaan ATP-listan sijalle 12 marraskuussa 2018.
Vuonna 2013 Ćorić voitti Yhdysvaltain avointen junioreiden kaksinpelimestaruuden. Heinäkuussa 2014 hän pääsi ensimmäistä kertaa urallaan ATP-turnauksessa puolivälieriin, kun hän voitti Umagin turnauksen toisella kierroksella Horacio Zeballosin. Puolivälierissä hän hävisi Fabio Fogninille kolmessa erässä. Ćorić teki Grand Slam -debyyttinsä ammattilaistasolla Yhdysvaltain avoimissa, jossa hän eteni toiselle kierrokselle voitettuaan maailmanlistan sijalla 27 olleen Lukáš Rosolin. Toisella kierroksella hän hävisi Victor Estrella Burgosille nelieräisen ottelun. Lokakuussa Ćorić voitti maailmanlistan sijalla 13 olleen Ernests Gulbisin Baselin ATP-turnauksen ensimmäisellä kierroksella. Samassa turnauksessa hän voitti myös maailmanlistan sijalla kolme olleen Rafael Nadalin ja pääsi ensimmäistä kertaa urallaan ATP-maailmankiertueella välieriin. Siellä hän hävisi kolmieräisen ottelun David Goffinille.
Aiheesta muualla

Borna Ćorić ATP:n sivuilla (englanniksi)
Borna Ćorić ITF:n sivuilla (englanniksi)
Bernadette Peters

| Bernadette Peters |
| --- | --- |
 Bernadette Peters vuonna 2011.
Henkilötiedot
Syntynyt: 28. helmikuuta 1948 (ikä 76) New York, Yhdysvallat
Ammatti:  näyttelijä ja laulaja
Aiheesta muualla
www.officialbernadettepeters.com
IMDb
Elonet
Bernadette Peters (s. 28. helmikuuta 1948 New York, Yhdysvallat) on yhdysvaltalainen näyttelijä ja laulaja. Peters on näytellyt muun muassa Clint Eastwoodin kanssa elokuvassa Pink Cadillac ja Steve Martinin kanssa elokuvassa Superhulttio.
Yksityiselämä

Peters avioitui Michael Wittenbergin kanssa 20. heinäkuuta 1996. Wittenberg kuoli 43-vuotiaana 26. syyskuuta 2005 helikopterionnettomuudessa liikematkalla Montenegrossa.
Filmografia

Ace Eli and Rodger of the Skies (1973)
Luunmurskaajat (1974)
Pähkähullujen paratiisi (1976)
W. C. Fields and Me (1976)
Vigilante Force (1976)
Superhulttio (1979)
Tulips (1981)
Pennejä taivaasta (1981)
Ruostumatonta rakkautta (1981)
Annie (1982)
New Yorkin orjat (1989)
Pink Cadillac (1989)
David Rothenberg (1989)
Siunattu ahneus (1990)
Alice (1990)
Rakkauden sävel (1991)
Runs in the Family (2003)
Wine and kisses (2009)
Filmografia > Televisiosarjoja

The Carol Burnett Show (1969–1991)
George M! (1970)
Once Upon a Mattress (1972)
Maude (1975)
Perhe on pahin (1975)
All's Fair (1976–1977)
Sheriffi McCloud (1976)
The Muppet Show (1977)
The Islander (1978)
The Martin Chronicles (1980)
Saturday Night Live (1981)
Faerie Tale Theatre (jaksossa "Sleeping Beauty", 1983)
Sunday in the Park with George (1986)
Into the Woods (1991)
The Last Mile (1992)
The Larry Sanders Show ("Montana") (1994)
The Odyssey (1997)
The Closer (1998)
Tähdet kertovat (2000)
Frasier ("Sliding Frasiers") (2001)
Ally McBeal (2001)
Will & Grace ("Whatever Happened to Baby Gin?") (2006)
Boston Legal ("Guantanamo by the Bay") (2007)
Filmografia > Televisioelokuvia

Kadotettu paratiisi (1974)
David (1988)
Fall from Grace (1990)
The Last Best Year (1990)
Cinderella (1997)
What the Deaf Man Heard (1997)
Holiday in Your Heart (1997)
Bobbie's Girl (2002)
Prince Charming (2003)
Borneonhedelmärastas

| Borneonhedelmärastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Chlamydochaera
Laji::  jefferyi
Kaksiosainen nimi
 Chlamydochaera jefferyi  Sharpe, 1887 
Katso myös
   Borneonhedelmärastas Wikispeciesissä   Borneonhedelmärastas Commonsissa 
Infobox OKNimi-testi OKIUCN-testi OK: 
Borneonhedelmärastas (Chlamydochaera jefferyi) on rastaiden heimoon kuuluva varpuslintu. Se on sukunsa ainoa laji.
Levinneisyys

Borneonhedelmärastasta tavataan Indonesiassa ja Malesiassa. Laji on luokiteltu elinvoimaiseksi.
Biokontöpösieppo

| Biokontöpösieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikansiepot Platysteiridae
Suku::  Töpösiepot Batis
Laji::  poensis
Kaksiosainen nimi
 Batis poensis  Alexander, 1903 
Katso myös
   Biokontöpösieppo Wikispeciesissä   Biokontöpösieppo Commonsissa 
Infobox OKNimi-testi OKIUCN-testi OK: 
Biokontöpösieppo (Batis poensis) on afrikansieppojen heimoon kuuluva varpuslintu.
Levinneisyys

Biokontöpösieppoa tavataan kotoperäisenä Päiväntasaajan Guinealle kuuluvalla Biokon saarella. Lajin kannankehitys on vakaa ja se on luokiteltu elinvoimaiseksi.
Bernadette Soubirous

| Bernadette Soubirous |
| --- | --- |

Henkilötiedot
Syntynyt: 7. tammikuuta 1844 Lourdes, Hautes-Pyrénées, Ranska
Kuollut: 16. huhtikuuta 1879 Nevers, Nièvre, Ranska
Vanhemmat:  Francois ja Louise
Pyhä Bernadette Soubirous (7. tammikuuta 1844 Lourdes, Hautes-Pyrénées, Ranska – 16. huhtikuuta 1879 Nevers, Nièvre, Ranska) oli ranskalainen paimentyttö, joka kertoi helmi–kesäkuussa 1858 nähneensä kotikaupungissaan Lourdesissa kahdeksantoista Neitsyt Marian ilmestystä. Katolinen kirkko on julistanut Bernadetten pyhimykseksi ja hänen kokemansa ilmestykset aidoiksi. Ne tekivät kaupungista suositun pyhiinvaelluskohteen. Ilmestyksistä lähtien yli 200 miljoonaa ihmistä on vieraillut Lourdesissa.
Elämä

Bernadette Soubirous oli lähtöisin köyhästä oksitaaninkielisestä perheestä. He asuivat Etelä-Ranskassa Lourdesissa, joka oli tuolloin noin 4 000 asukkaan pikkukaupunki. Sairastettuaan lapsuudessaan koleran Bernadetten terveydentila oli jäänyt pysyvästi heikoksi. Sairastelunsa vuoksi hänen koulutuksensa jäi hyvin vähäiseksi.
Bernadette kertoi Neitsyt Marian ilmestyneen hänelle kotinsa lähellä sijaitsevan luolan luona 18 kertaa helmi- ja kesäkuun välisenä aikana vuonna 1858, jolloin hän oli 14-vuotias. Bernadetten mukaan valkoiseen kaapuun ja huntuun pukeutunut Neitsyt Maria neuvoi häntä juomaan hänen alla olevastaan vesilähteestä. Kertoman mukaan Bernadette kaivoi maata muttei havainnut vettä, kunnes muutaman päivän kuluttua siinä virtasi lähde. Tieto ilmestyksistä oli levinnyt nopeasti ja Bernadette sai seuraajakuntaa, ja hän ja muut joivat lähteestä, jolla uskottiin olevan parantava vaikutus. Bernadetten mukaan Maria kehotti myös rakennuttamaan ilmestyspaikalle kappelin ja viimeisellä ilmestymiskerralla viittasi itseensä Conceptio immaculata -termillä.
Bernadette vakuutti ilmestysten aitoutta tullessaan vanhempiensa ja paikallisen papiston kyseenalaistamaksi. Tuhansien ihmisten kiinnostus Marian ilmestymispaikkaa kohtaan johti viranomaisten aloittamaan järjestyksenvalvontaan, ja Bernadette joutui myös poliisin kuulustelemaksi. Pääsy luolaan estettiin Lourdesin pormestarin määräyksestä vuoden 1858 aikana. Perusteluksi esitettiin hygieniasyyt. Vuonna 1862 asiaa tutkinut katolinen kirkko kuitenkin julisti ilmestykset aidoiksi, ja paikalle perustettiin kirkko. Alueesta tuli suosittu pyhiinvaellus- ja turistikohde.
Berdanette pakeni saamaansa julkisuutta paikallista koulua ylläpitävien nunnien tiloihin. Vuonna 1866 hän liittyi sisarkunnan yhteisöön Neversiin, missä hän vietti loppuelämänsä. Häntä vaivasi jatkuva sairastaminen. Hän piti sitä Marian kehottaman katumusharjoituksen täyttymyksenä, ja oli siitä kiitollinen. Bernadette kuoli 35-vuotiaana vuonna 1879.
Kanonisointi

Bernadetten Saint Gildardin luostarissa sijaitseva hauta avattiin 2. syyskuuta 1909, ja ruumiin huomattiin säilyneen hämmästyttävän hyvin. Siinä ei ollut juurikaan merkkejä maatumisesta. Bernadetten käsiin asetetut krusifiksit sen sijaan olivat ruostuneet haudan kosteuden vuoksi. Havainnon jälkeen Pyhä Bernadette lisättiin katolisen kirkon luetteloon ihmisistä, joiden maalliset jäänteet säilyvät ilman palsamointia. Haudan avaamisen yhteydessä Bernadetten ruumis pestiin, ja kymmenen vuotta myöhemmin hänen kasvoihinsa levitettiin ohut vahakerros värimuutosten estämiseksi. Samalla hänet siirrettiin lasiarkkuun yleisön nähtäväksi. Paavi Pius XI julisti Bernadetten kunnianarvoisaksi 18. marraskuuta 1923, autuaaksi 14. kesäkuuta 1925 ja pyhimykseksi 8. joulukuuta 1933. Hän on sairauden, hurskautensa takia pilkattujen ihmisten, köyhyyden, paimenten ja Lourdesin suojeluspyhimys. Pyhimyksen juhlapäivää vietetään 18. helmikuuta ja 16. huhtikuuta.
Galleria

Bernadette Soubirous Marian ilmestyspaikalla vuonna 1863.
Bernadette Soubirous elämänsä loppuvaiheessa.
Aiheesta muualla

Wikimedia Commonsissa on kuvia tai muita tiedostoja aiheesta .
Bernadette Soubirous ja Lourdes´in parantava lähde (Arkistoitu – Internet Archive)
Lourdes and Bernadette (englanniksi)
Bernadette as she is today (englanniksi)
The Body of St. Bernadette (englanniksi)
The Sisters of Charity and Christian Instruction (englanniksi)
Life and Background to Bernadette Soubirous of Lourdes (englanniksi)
Franz Werfel: Bernadetten laulu (alkuteos: Das Lied von Bernadette, 1941). Suom. Kyllikki Sutinen. Kustannusosakeyhtiö Fennia, 1949. Romaani Bernadette Soubirous´ta ja hänen aikansa Lourdes´ta. Kirjan pohjalta on tehty elokuva (USA, 1943).
Branten

Branten on kylä Kemiönsaaren kunnassa. Kylä sijaitsee saaren itälaidalla.
Branten on tyypillinen rivikylä, jonka rakennuskanta pääosin myötäilee kylän läpi merenrannalla kulkevaa tietä. Kylän rakennuskanta on pääosin kesäasutusta. Brantenin kolmionmuotoinen kyläalue jää Vestlaxin ja Pedersån kylien väliin entisen Kemiön kunnan kaakkoisosassa. Kylän maisemaa hallitsevat jyrkkärinteiset mäet Brantbergen ja Högberget, jotka reunustavat kylän läpi kulkevaa tietä. Kylän edustalla ovat saaret Svedjeholmen ja Gåsgrundet.
Branten on ollut yhden talon muodostama kylä eli yksinäistila. Vuoden 1801 tiluskartassa mainitaan Bratenin olevan kruunun uudistila. Talon pellot ovat sijainneet Högbergetin ja Brantbergenin välisessä laaksossa. 1900-luvun alkuvuosikymmenillä Branteniin syntyi runsaasti uutta asutusta, josta osa on muuttunut sittemmin kesäasutukseksi. Lisäksi kylän rannat on laajalti otettu kesämökkikäyttöön.
Cercospora malayensis

| Cercospora malayensis> Tieteellinen luokittelu |
| --- | --- |
Kunta::  Sienet Fungi
Kaari::  Kotelosienet Ascomycota
Luokka::  Dothideomycetes
Lahko::  Capnodiales
Heimo::  Mycosphaerellaceae
Suku::  Cercospora
Laji::  malayensis
Kaksiosainen nimi
 Cercospora malayensis  F. Stevens & Solheim, 1931 
Infobox OKNimi-testi OK: 
Cercospora malayensis on sienilaji, jonka kuvasivat F. Stevens & Solheim 1931. Laji kuuluu sukuun Cercospora ja heimoon Mycosphaerellaceae. Alalajeja ei ole luetteloitu Catalogue of Lifeen.
Brian McFadden

| Brian McFadden |
| --- | --- |

Henkilötiedot
Syntynyt: 12. huhtikuuta 1980 (ikä 44)
Ammatti:  laulaja, lauluntekijä
Muusikko
Aktiivisena:  1998–
Tyylilajit:  pop, soft rock
Soittimet:  laulu, kitara, piano
Yhtyeet:  Westlife (1998-2004)
Levy-yhtiöt:  Sony BMG (2004-2005) BMF (2006-) Universal Music (2006-)
Aiheesta muualla
www.brianmcfadden.com
  [ Muokkaa Wikidatassa ] [ ohje ]  
Brian Nicholas McFadden (s. 12. huhtikuuta 1980 Artane, Dublin) on irlantilainen laulaja, joka muistetaan entisenä Westlifen jäsenenä.
Sooloura

Brian jätti Westlifen 9. maaliskuuta 2004 aloittaakseen soolouran. Hän esiintyi Westlifessa nimellä Bryan mutta päätti sittemmin valita syntymänimensä Brian.
Brian julkaisi debyyttisinglensä "Real to Me" syyskuussa 2004 ja se meni suoraan ykköseksi Britannian listalla. "Irish Son" julkaistiin marraskuussa ja se sijoittui kuudenneksi. Albumi Irish Son sai kuitenkin vain top 30 -sijoituksen ja kolmas single "Demons" meni sijalle 28 toukokuussa 2005.
"Irish Son" -kappaleen musiikkivideo oli hyvin kiistanalainen, koska siinä nähtiin katolinen koulu Dublinissa ja sanoitukset antoivat ymmärtää, että Briania olisi pahoinpidelty sellaisessa, vaikka hän ei koskaan käynyt kyseistä koulua. Laulu arvostelee katolisen kirkon väitettyä negatiivista otetta irlantilaisesta yhteiskunnasta entisaikoina. Brian tosin laulaa kyseisessä kappaleessa "it was leaving that saved me".
Brian julkaisi australialaisen laulajan Delta Goodremin kanssa dueton "Almost Here", joka sijoittui kolmanneksi Britanniassa helmikuussa 2005 ja ykköseksi Australiassa. Hän on myös tehnyt dueton "Everybody's Someone" LeAnn Rimesin kanssa. Brianin toinen studioalbumi Set in Stone julkaistiin vuonna 2008, mutta kyseinen albumi ei kovin kummoisesti menestynyt. Brian McFadden yhdessä Robert Conleyn kanssa päättivät aloittaa uuden projektin nimeltä Wall of Soundz, joka julkaisi demot ja leikkeen 4 laulusta.
Yksityiselämä

McFadden meni naimisiin Atomic Kitten -yhtyeen entisen laulajan, Kerry Katonan kanssa vuonna 2002. Heillä on kaksi lasta Molly ja Lilly Sue. Syyskuussa 2004 pari ilmoitti eroavansa.
Brian oli kihloissa laulaja Delta Goodremin kanssa, mutta pari erosi vuonna 2011.
Diskografia > Albumit

Irish Son (2004)
Set in Stone (2008)
Wall of Soundz (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
Busher Jackson

Busher Jackson (oikealla) ketjukaveriensa kanssa.
Harvey ”Busher” Jackson (19. tammikuuta 1911 Toronto, Ontario – 25. kesäkuuta 1966) oli kanadalainen jääkiekkoilija, joka pelasi sekä laitahyökkääjänä että puolustajana Toronto Maple Leafsissa, Boston Bruinsissa ja New York Americansissa NHL:ssä.
Maple Leafs -vaikuttaja Conn Smythe sijoitti Jacksonin ja Charlie Conacherin samaan ketjuun kolmannen nuoren hyökkääjän Joe Primeaun kanssa. Syntynyt hyökkäysvitja tunnettiin ”Kakaraketjun”  (the Kid Line) nimellä. Se luetaan yhä NHL:n parhaisiin hyökkäysmuodostelmiin kuuluvaksi ja auttoi Maple Leafsia voittamaan Stanley Cupin 1932 ja 1942.
Saavutuksia ja palkintoja

NHL:n paras maalintekijä 1932
Hockey Hall of Fameen 1971
1998 sijalla 55 The Hockey News -lehden 100 suurimman NHL-pelaajan listalla.
Aiheesta muualla

Harvey "Busher" Jackson Legends of Hockeyssa
Harvey "Busher" Jackson The Internet Hockey Databasessa (englanniksi)
Busher Jackson at Find-A-Grave
Biolingvistiikka

Biolingvistiikka on kielitieteen haara, joka yhdistää käytäntöjä niin kielitieteestä kuin biologiastakin. Tutkimuskohteina ovat muun muassa kielen biologiset taustat sekä kielen evoluutio.
Varhaisin maininta biolingvistiikasta on vuodelta 1950, jolloin julkaistiin Handbook of Biolinguistics -kirja, joka pyrki tutkimaan kieltä luonnonilmiönä ja osana biologisia prosesseja. Termi biolingvistiikka tuli uudelleen käyttöön vuonna 1974 pidetyssä konferenssissa, joka kantoi nimitystä Biolinguistics. Termin kehittäjäksi mainitaan Noam Chomsky, jonka mukaan kieli on luonnollinen aivoissa syntynyt ilmiö. Biolingvistiikalla on tarkoitus vastustaa muun muassa John Locken ja Alfred Wallacen väitteitä, joiden mukaan kieltä ei voitaisi selittää vain evoluution tuloksena, vaan siihen olisi vaikuttanut jokin ulkopuolinen hengellinen voima..
Yksi tieteenalalla toimiva vertaisarvioitu julkaisu on Biolinguistics-lehti, jonka artikkelit käsittelevät myös psykolingvistiikkaa ja neurolingvistiikkaa. Suomessa biolingvististä tutkimusta on tehty muun muassa Helsingin ja Jyväskylän yliopistoissa.
Aiheesta muualla

Biolinguistics-lehden kotisivu (Arkistoitu – Internet Archive)
Boyz II Men

Boyz II Men Genting Highlandsissa, Malesiassa vuonna 2007. Vasemmalta oikealle: Shawn Stockman, Nathan Morris, ja Wanya Morris.
Boyz II Men on yhdysvaltalainen soul/R&B-yhtye Philadelphiasta, Pennsylvaniasta.
Boyz II Men perustettiin vuonna 1988. Se julkaisi vuosina 1992–1997 viisi listaykköskappaletta ja on myynyt yli 25 miljoonaa levyä. Vuosina 1990–2000 yhtyeellä oli levytyssopimus Motown Recordsin kanssa, jonka jälkeen se siirtyi Universal Recordsille. Yhtyeessä on nykyään kolme jäsentä Michael McCaryn jätettyä sen sairastamansa MS-taudin takia vuonna 2003.